अलका यागनिक तब 15 साल की थीं. उन दिनों वो कलकत्ता में रहती थीं लेकिन मुंबई आना-जाना लगा रहता था. दरअसल अलका के मां-बाप की ख्वाहिश थी कि उनकी बेटी एक कामयाब गायिका बने. अलका की मां ने खुद भी शास्त्रीय संगीत सीखा था और गाती थीं. पिता नौकरी तो नेवी में करते थे लेकिन उन्हें भी गाने का शौक था. अलका ने भी बचपन में ही तय कर लिया था कि वो शास्त्रीय संगीत की बजाए सुगम संगीत यानी लाइट म्यूजिक सीखेंगी.